Diari Oficial de la Generalitat Valenciana


Sumari del DOGV 5309, del 24-07-2006 (2006/7615)

RESOLUCIÓ de 19 de juny de 2006, del president de l'Agència Valenciana de l'Energia, per la qual es convoquen ajudes del Pla Renove d'electrodomèstics incloses en el Pla d'Acció de l'Estratègia d'Estalvi i Eficiència Energètica 2005-2007, destinades a la compra d'electrodomèstics d'alta eficiència energètica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5309

Data del DOGV
:   24-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7615


Data del document
:   19-06-2006

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * persona jurídica
    * suport econòmic
    * energia renovable
    * persona física
    * electrodomèstic
    * comerç al detall
    * ajuda pública

RESOLUCIÓ de 19 de juny de 2006, del president de l'Agència Valenciana de l'Energia, per la qual es convoquen ajudes del Pla Renove d'electrodomèstics incloses en el Pla d'Acció de l'Estratègia d'Estalvi i Eficiència Energètica 2005-2007, destinades a la compra d'electrodomèstics d'alta eficiència energètica. [2006/7615]  
En els últims anys, l'equipament de les llars de la Comunitat Valenciana, s'ha vist incrementat considerablement pel que fa a electrodomèstics, cosa que ha provocat un increment del consum energètic en el sector domèstic. No obstant això, el consum d'energia d'estos aparells es pot reduir significativament, incrementant la penetració en les llars de la Comunitat Valenciana d'equips d'alta eficiència energètica i, en particular, els etiquetatges energèticament amb la classe A o superior.  
El Reial Decret 124/1994, de 28 de gener, va adaptar la normativa espanyola al que establix la Directiva del Consell 92/75/CEE, de 22 de setembre, homogeneïtzant el sistema d'informació referent al consum d'energia que figura en les etiquetes dels aparells electrodomèstics, amb la intenció de facilitar al públic la possibilitat de triar els que tinguen un millor rendiment energètic i així induir els fabricants a adoptar mesures per a reduir el consum, i contribuir a l'objectiu general de l'ús racional dels recursos naturals. Estes etiquetes classifiquen l'eficiència energètica en una escala que va del valor A al G (de major a menor eficiència). Directives posteriors han regulat, els diferents tipus d'aparells electrodomèstics.   
Estos equips més eficients energèticament, no obstant això, tenen un preu superior al preu mitjà del mercat, que varia segons el tipus d'electrodomèstic. Al contrari, el seu consum energètic al llarg de tota la seua vida útil és inferior, i, per tant, menor la factura energètica que haurà de pagar el consumidor, Així, en els casos analitzats, l'estalvi energètic obtingut permet recuperar, en part, al comprador el sobrepreu pagat durant la vida de l'equip.  
Per a això, es considera convenient incorporar un incentiu econòmic que anime el comprador en esta decisió cap a un equip més eficient energèticament.  
L'Agència Valenciana de l'Energia (AVEN), creada per la Llei 8/2001, de 26 de novembre, com a entitat de dret públic, sotmesa al dret privat, té per finalitat el desenrotllament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià, i una de les funcions pròpies de l'AVEN és la tramitació i la gestió d'ajudes i incentius financers per a fins de conservació, estalvi, diversificació, desenrotllament energètic i energies renovables.  
En este sentit, el conveni de col.laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia de 22 de març de 2006 és el suport on es regulen els mecanismes de col.laboració per a la consecució dels objectius d'estalvi i eficiència energètica plantejats en este i reflectits en la present resolució.  
Per tot el que s'exposa i dins del marc jurídic establit, resolc  
Article 1. Objecte i beneficiaris  
L'objecte d'esta resolució és establir la convocatòria pública sobre concessió d'ajudes per a l'adquisició d'aparells electrodomèstics d'alta eficiència energètica a la Comunitat Valenciana, tal com es descriu en l'article 4, dins del Pla Renove d'electrodomèstics del Pla d'Estalvi i Eficiència Energètica a Espanya 2004-2012.  
Es consideren beneficiaris de les ajudes totes les persones físiques i jurídiques de dret privat i les institucions sense ànim de lucre residents a la Comunitat Valenciana. Així mateix, es consideren també com a beneficiaris addicionals, els comerços adherits a la campanya, ja que incrementaran les seues vendes i seran compensats econòmicament amb una part de la quantia de les ajudes en concepte de gestió, tramitació i finançament pel descompte que s'ha de realitzar en la venda dels aparells.  
Article 2. Marc normatiu  
Les ajudes arreplegades en la present resolució es concediran d'acord amb el que establix l'Orde d'11 de març de 2002, sobre concessió d'ajudes de l'Agència Valenciana de l'Energia, publicada en el Diari Oficial de la Generalitat núm. 4.215, de 22 de març de 2002, així com en la Llei 38/2003, de 17 de novembre, General de Subvencions (BOE 18-11-2003), i d'acord amb el conveni de col.laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia de 22 de març de 2006, on es regulen els mecanismes de col.laboració que s'han considerat convenients per part del Ministeri d'Indústria, Turisme i Comerç per a aconseguir els objectius d'estalvi i eficiència energètica plantejats en este.  
Article 3. Línia pressupostària i import econòmic de la convocatòria  
1. Les subvencions que es regulen en la present resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2004-2012, que gestiona la Comunitat Valenciana, i la concessió de la qual està supeditada a l'existència de crèdit pressupostari adequat i suficient.  
2. La quantitat màxima destinada per a esta convocatòria de subvencions és de quatre milions set-cents cinquanta mil euros (4.750.000,00 €) que es finançaran a càrrec del capítol de transferències de capital del pressupost de l'Agència Valenciana de l'Energia.  
4. Actuacions subvencionables   
1. Es considera com a activitat susceptible d'ajuda, l'adquisició d'aparells electrodomèstics de classe A o superior que es realitze per a substituir-ne altres antics que tinguen la mateixa funció.  
En concret els aparells electrodomèstics susceptibles d'esta ajuda són els següents:  
a) Frigorífics i aparells combinats (d'una porta o dos).  
b) Congeladors i conservadors.  
c) Llavadores convencionals i bitèrmiques (aparells amb entrada d'aigua freda i calenta independent).  
d) Llavaplats convencionals i bitèrmics (aparells amb entrada d'aigua freda i calenta independent).  
\* Els aparells a) i b) amb un volum mínim de refrigeració de 150 litres.   
2. Els aparells electrodomèstics eficients objecte d'estes ajudes han de tindre com a destinació final la seua instal.lació dins el territori de la Comunitat Valenciana.  
3. Només serà subvencionable la compra, per cada beneficiari d'un únic electrodomèstic de cada una de les famílies d'electrodomèstics assenyalades (frigorífics, llavaplats, etc.) i sempre amb la corresponent substitució de l'aparell antic per un nou aparell eficient de classe A o superior.  
4. Amb l'objecte de garantir des del punt de vista d'eficiència energètica, la idoneïtat dels electrodomèstics incentivats per mitjà de la present campanya, s'establirà una relació amb les marques i models subvencionables que es trobarà disponibles en la web següent: www.aven.es.   
Article 5. Criteris de repartiment i quantia de la subvenció  
1. Les ajudes regulades en esta resolució s'han de concedir amb subjecció als principis de publicitat, concurrència i objectivitat, a càrrec del pressupost del Pla d'Acció de l'Estratègia d'Estalvi i Eficiència Energètica a Espanya 2004-2012 transferit a la Comunitat Valenciana i han d'estar supeditades a l'existència de crèdit adequat i suficient.  
2. La quantia d'ajuda individual per a cada aparell de classificació energètica .A. dels descrits en l'article anterior, és de 80 €, dels quals 75 € aniran dirigits al comprador final de l'aparell i 5 € a l'establiment que realitza la venda, en concepte de compensació pels costos de finançament, gestió i tramitació administrativa.  
3. En el supòsit que l'import de les sol.licituds d'ajudes siga superior a la quantitat màxima prevista per a esta convocatòria, el criteri que es continuarà és el de l'orde d'adquisició i presentació de la documentació a què es referix l'article següent, fins a esgotar la disponibilitat pressupostària.  
Article 6. Termini per a adquirir els aparells  
El termini per a l'adquisició dels aparells amb dret a ajuda començarà a partir del dia següent de publicar-se per mitjà de resolució del director de l'Agència Valenciana de l'Energia l'inici de la campanya en el DOGV, i té una duració màxima de 2 mesos, o fins a l'esgotament de la quantia econòmica assignada a esta convocatòria.  
Si esta circumstància es produïra amb anterioritat a la duració màxima mencionada, se suspendrà la concessió de les ajudes per mitjà de publicació en el DOGV.  
Article 7. Procediment  
1. L'Agència Valenciana de l'Energia, per al desenrotllament de les distintes actuacions que s'hagen d'escometre fruit de la present resolució, podrà contractar els servicis externs que considere necessaris a través de les vies establides en el Text Refós de la Llei de Contractes de les Administracions Públiques (TRLCAP), de manera que quant a recursos i mitjans disponibles es referix, es garantisca el correcte funcionament de la línia d'ajudes, i s'hauran de realitzar, entre altres, les actuacions següents:   
1.a) Posar en marxa una oficina de campanya dotada de l'adequada centraleta d'atenció telefònica i els mitjans humans i informàtics necessaris per a poder realitzar el control i la gestió de les ajudes.  
1.b) Verificar, el compliment i l'efectivitat de les condicions establides per a atorgar les subvencions amb comprovació, per a això, dels justificants presentats.  
2. Les ajudes objecte d'esta campanya es canalitzaran a través dels establiments adherits a esta, que ho faran lliurement i assumiran els compromisos establits en l'article 11 d'esta resolució.  
3. Els dits establiments descomptaran del preu final de venda al públic la quantitat de 75 € per cada un dels electrodomèstics venuts que complisca els requisits establits en esta campanya d'ajudes.  
4. Una vegada realitzada la venda, l'establiment haurà d'omplir un imprés denominat .abonament d'ajuda. (annex I) i remetre juntament amb la documentació que es descriu en l'article 8 a l'Agència o servici extern contractat, si és procedent, el qual revisarà cada un dels expedients.  
5. En el que no preveu esta resolució, el procediment administratiu per a la tramitació dels expedients de subvenció s'atindrà al que establix la Llei 38/2003, de 17 de novembre, General de Subvencions (BOE 18.11.2003) i l'Orde d'11 de març de 2002, sobre concessió d'ajudes de l'Agència Valenciana de l'Energia, publicada en el Diari Oficial de la Generalitat núm. 4.215, de 22 de març de 2002.  
Article 8. Documentació que cal aportar  
Únicament es podrà sol.licitar la subvenció una vegada justificada suficientment la realització de l'activitat susceptible d'ajuda, a l'efecte de la qual l'establiment adherit a la campanya haurà de presentar en l'oficina de campanya adscrita a este projecte la documentació següent:  
1. Duplicat o còpia de la factura completa amb indicació:  
. marca, model i número de fabricació de l'aparell,  
. nom i DNI del comprador,  
. nom i CIF del comerç,  
. l'import del descompte realitzat (75 €),  
. data de la compra,  
. segell del comerç.  
2. Abonament normalitzat, el model que figura com a annex I en esta resolució, on se certifica haver realitzat el Pla Renove, és a dir, haver retirat l'antic aparell del mateix tipus que el venut.  
Els dits abonaments seran facilitats per l'Agència Valenciana de l'Energia i disposaran, una vegada omplits, d'un codi de validació facilitat per l'oficina de la campanya després de la sol.licitud de l'establiment adherit, que vincularà cada abonament amb un codi individual i inequívoc que associarà cada venda amb l'ajuda.  
Article 9. Pagament de la subvenció  
L'entrega i la disposició dels fons de les ajudes regulades en esta convocatòria la realitzarà l'Agència Valenciana de l'Energia, a través de transferències bancàries als establiments adherits a raó de 80 € per electrodomèstic venut, després de la comprovació dels justificants dels expedients objecte de les ajudes.  
Article 10. Obligacions dels beneficiaris   
1. Els beneficiaris estan obligats a:  
a) Justificar la correcta realització de l'activitat en els termes que preveu esta resolució.  
b) Sotmetre's a les actuacions de comprovació que duga a terme l'Agència Valenciana de l'Energia, i a les actuacions de control financer que corresponen a la Intervenció General de la Generalitat i a la Sindicatura de Comptes, en relació amb les subvencions i les ajudes concedides.  
Article 11. Comerços col.laboradors: adhesions i obligacions  
1. Adhesions  
a) Els comerços interessats a participar i col.laborar en la campanya d'ajudes hauran de fer entrega de la corresponent fitxa d'adhesió, prèviament a l'inici de la campanya, degudament omplida segons el model normalitzat que es publica com a annex II.  
b) Les adhesions es podran realitzar conjuntament per part d'una cadena d'establiments, o una associació de comerços, però, en tot cas, s'haurà d'incloure la relació dels establiments que aglutina esta adhesió, així com les dades d'estos comerços, incloent CIF i número de compte Bancari, a l'efecte de realitzar els pagaments de les ajudes.  
c) Per a obtindre l'adhesió definitiva a la campanya, els comerços que hagen formalitzat l'adhesió prèvia hauran de participar, amb representants degudament qualificats i acreditats (preferentment els venedors finals), en les xarrades i cursos relatius als continguts de la campanya als quals els convoque l'Agència Valenciana de l'Energia.  
d) L'entrega del material necessari per al desenrotllament de la campanya d'ajudes (abonaments, fullets, cartells, procediments, etc.) es realitzarà en el transcurs de qualsevol de les diferents convocatòries mencionades en l'apartat anterior.  
e) La llista definitiva de comerços adherits es publicarà a la pàgina web de l'Agència Valenciana de l'Energia (www.aven.es).  
2. Obligacions  
Són obligacions dels comerços adherits:  
a) Col.laborar activament en la difusió i en el suport dels objectius de la campanya relatius a:  
. Donar a conéixer i difondre l'existència de l'etiqueta energètica dels aparells electrodomèstics en els establiments de venda.   
. La sensibilització cap a l'estalvi i l'eficiència energètica.  
. La venda dels tipus d'aparells electrodomèstics eficients objecte de les ajudes.  
b) Participar a través dels seus representants (preferiblement venedors) en les sessions de formació/comunicació que s'organitzen per part de l'AVEN o en el seu nom, en les quals s'explicarà el contingut de la campanya i la finalitat d'esta.  
c) Seguir la metodologia i els procediments que es definixen per al desenrotllament de la campanya, i acceptar les resolucions que en cas de dubte o litigi decidisca la Comissió de Control i Seguiment de la Campanya.  
d) Retirar els electrodomèstics substituïts i tractar este residu de conformitat amb el que establix el Reial Decret 208/2005, de 25 de febrer, sobre aparells elèctrics, electrònics i la gestió dels seus residus.  
En este sentit, tots els establiments adherits hauran de realitzar les retirades dels electrodomèstics usats a través de gestors autoritzats per a això. Per a acreditar esta situació, els establiments que desitgen adherir-se hauran d'aportar en el moment de l'adhesió el document que vincule les retirades que realitze amb un gestor autoritzat.  
e) Entregar als beneficiaris de les ajudes, després de la venda, el corresponent cos de l'abonament d'ajuda com a justificant de l'ajuda rebuda, així com la factura original de l'aparell adquirit on conste el descompte realitzat de 75 € en concepte de l'ajuda.  
f) Tramitar, omplir i remetre a l'Oficina de Campanya els corresponents expedients d'ajudes segons les condicions que s'establixen en l'article 8 d'esta resolució.   
g) Sotmetre's a les actuacions de control que duga a terme l'Agència Valenciana de l'Energia i a les actuacions de control financer que realitzen la Intervenció General de la Generalitat i la Sindicatura de Comptes.   
Article 12. Comissió de control i seguiment  
Es crea una comissió per a dur a terme el control i seguiment de les ajudes previstes en esta resolució, que estarà integrada per les persones següents:  
a) El cap d'Àrea d'Energia de l'Agència Valenciana de l'Energia.  
b) El cap d'Àrea d'Administració de l'Agència Valenciana de l'Energia.   
c) Un representant de l'empresa de servicis contractada per l'Agència Valenciana de l'Energia (si n'hi haguera).  
Article 13. Infraccions i sancions  
L'incompliment, per part dels beneficiaris o de l'Agència Valenciana de l'Energia, dels requisits que establix esta resolució i la normativa reguladora se sotmetrà al règim d'infraccions i sancions fixat en el títol IV de Llei 38/2003, de 17 de novembre, General de Subvencions (BOE 18-11-2003).   
Article 14. Publicació  
Esta resolució entrarà en vigor l'endemà de publicar-se en el Diari Oficial de la Generalitat Valenciana.  
València, 19 de juny de 2006.. El president de l'Agència Valenciana de l'Energia: José Ramón García Antón.